פיקוד המבצעים המיוחדים של ארצות הברית

פיקוד המבצעים המיוחדים של ארצות הברית (באנגלית: United States Special Operations Command; בר"ת: [https://www.socom.mil/ USSOCOM]), הוא אחד מהפיקודים הקרביים המאוחדים של מחלקת ההגנה של ארצות הברית.

הפיקוד מתכנן ומפעיל מבצעים מיוחדים על פי הנחיית הנשיא או מזכיר ההגנה. תפקידו "לספק לכוחות המבצעים המיוחדים יכולת מלאה להגן על ארצות הברית ועל האינטרסים שלה".<ref></ref> פעולות אלה עשויות להתנהל בזמן שלום או במהלך פעולות איבה. בראש הפיקוד עומד קצין בדרגת גנרל 4 כוכבים.

== יעוד ומשימות ==
יעוד הפיקוד "להכשיר ולהפעיל את מערך כוחות המבצעים המיוחדים של ארצות הברית לביצוע מבצעים מיוחדים נגד גורמים מדינתיים ולא-מדינתיים, כדי להגן ולקדם את מדיניות ומטרות ארצות הברית".

משימותיו כוללות:
* פעולה ישירה (DA) - "פשיטות קצרות והתקפות בקנה מידה קטן המתבצעות בסביבות עוינות, מוכחשות או רגישות פוליטית, ומפעילות יכולות צבאיות מיוחדות כדי לתפוס, להשמיד, ללכוד, לנצל או לפגוע ביעדים שהוגדרו. פעולה ישירה שונה מפעולות התקפיות קונבנציונליות ברמת הסיכון הפיזי והמדיני, בשיטות הפעולה, וברמת יכולת ההפללה והדיוק הנדרשים כדי להשיג יעדים ספציפיים." <ref><r</ref>
* סיורים מיוחדים (SR) - "פעולות סיור ומעקב הנערכות במסגרת מבצעים מיוחדים בסביבות עוינות, מוכחשות או רגישות פוליטית לאיסוף או אימות מידע בעל משמעות אסטרטגית או מבצעית, באמצעות יכולות שאינן בנמצא בדרך כלל בכוחות קונבנציונליים. פעולות אלה מספקות ערך מוסף למפקדים ומשלימים סיור ומעקב קונבנציונלי אחר." <ref></ref>
*חילוץ קרבי וחילוץ חשאי (CSAR).
* מלחמה בטרור - פעולות התקפיות ישירות או עקיפות נגד רשתות טרור בזירה גלובליות ואזוריות כדי למנוע, להרתיע, לקדם ולהגיב לאיומי ואירועי טרור.
* פעולות השתלטות וחילוץ בני ערובה, והגנה על מתקנים וחומרים רגישים של ארצות הברית באזורים מעבר לים.
* פעילויות למניעת פיתוח, החזקה, והפצה של חומרים, טכנולוגיות ואמצעי אספקה, לשימוש בנשק להשמדה המונית (WMD), על ידי גורמים מדינתיים ולא-מדינתיים.
* יחסים אזרחיים - קשרי ממשל ותרבות עם הממשלה הזרה, צבאה ואוכלוסייתה.
* הגנת פנים זרה - מאמצים אזרחיים וצבאיים לסיכול מרד או הפיכה אלימה בממשל המקומי, הגנה מפני חתרנות, התקוממות, טרור ואיומים אחרים המאיימים על הביטחון והיציבות הפנימים.
* סיוע וייעוץ בארגון, הדרכה והצטיידות, של כוחות הביטחון המקומיים.
*לוחמה פסיכולוגית - פעולות תעמולה כדי להשפיע על רגשותיהם, מניעיהם, ובסופו של דבר על התנהגות ממשלות זרות, ארגונים, קבוצות ואנשים פרטיים באופן שישרת את היעדים שהוגדרו.
* לוחמה לא קונבנציונלית - פעולות סיוע לתנועות מחתרת כדי להביא להחלפת השלטון או למלחמה בכוח כובש.
* פעולות סיוע הומניטרי כדי להקל או להפחית את הסבל האנושי, מחלות, רעב או עוני.

==מרכיבי המערך==

{| class="wikitable"
|+
!סמל
!שם היחידה
!בסיס
!ייעוד
|-
|שמאל
|פיקוד המבצעים 
המיוחדים המשולבים ([https://www.socom.mil/Pages/jsoc.aspx JSOC])
|פורט בראג, קרוליינה הצפונית
|ייעודו להפעיל את הכוחות שהוקצו או סופחו לו
לביצוע מבצעים מיוחדים משולבים ופעולות ספציפיות
נגד איומים על אדמת המולדת והגנה על האינטרסים 
של ארצות הברית בחו"ל.
|-
|שמאל
|פיקוד המבצעים המיוחדים
של צבא ארצות הברית ([https://www.army.mil/usasoc/?from=org USASOC])
|פורט בראג, קרוליינה הצפונית
|תפקידו להכשיר ולספק כוחות מיוחדים בצבא היבשה,
לביצוע מבצעים מיוחדים ברחבי העולם, לתמיכה בפעילות
הפיקודים הקרביים המאוחדים ובשגרירויות ארצות הברית 

וסוכנויות אחרות.
|-
|שמאל
|פיקוד המבצעים המיוחדים 
של חיל האוויר של 
ארצות הברית ([https://www.afsoc.af.mil/ AFSOC])
|הרלבורט פילד, פלורידה
|ייעודו לספק יכולות אוויריות למבצעים מיוחדים ברחבי העולם.
|-
|שמאל
|פיקוד הלוחמה המיוחדת 
של צי ארצות הברית ([https://www.nsw.navy.mil/ NSWC])
|סן דייגו
|תפקידו להכשיר, לאמן, לצייד, להעמיד בכוננות
ולשלוח כוחות מיוחדים של הצי למבצעים מיוחדים
של הפיקודים הקרבים המאוחדים ברחבי העולם.
|-
|שמאל
|פיקוד המבצעים המיוחדים של 
חיל הנחתים ([https://www.marsoc.marines.mil/ MARSOC])
|קמפ לאז'ון, קרוליינה הצפונית
|משימת הפיקוד היא לאמן, לארגן, לצייד ולשלוח כוחות מיוחדים 
של נחתים לתמיכה בפעילויות הפיקודים הקרביים המאוחדים 
וסוכנויות אחרות של ארצות הברית. 
|-
! colspan="4" |מפקדות זירתיות 
|-
|102x102 פיקסלים
|מפקדת המבצעים המיוחדים של פיקוד מרכז 
([https://www.socom.mil/soccent/Pages/Home.aspx SOCCENT])
|בסיס חיל האוויר מקדיל
|אחראי על תיאום וביצוע פעולות של כוחות מיוחדים בתחומי האחריות של פיקוד המרכז.
|-
|106x106 פיקסלים
|מפקדת המבצעים המיוחדים של פיקוד אפריקה ([https://www.socom.mil/socaf SOCAFRICA])
|שטוטגרט, גרמניה
|אחראי על תיאום וביצוע פעולות של כוחות מיוחדים ביבשת אפריקה.
|-
|99x99 פיקסלים
|מפקדת המבצעים המיוחדים של פיקוד אירופה ([https://www.socom.mil/soceur SOCEUR]) 
|שטוטגרט, גרמניה
|אחראי על תיאום וביצוע פעולות של כוחות מיוחדים בתחומי האחריות של פיקוד אירופה.
|-
|80x80 פיקסלים
|מפקדת המבצעים המיוחדים של פיקוד הצפון
([https://www.socom.mil/Pages/socnorth.aspx SOCNORTH])
|בסיס כוח החלל פיטרסון, קולרדו
|אחראי על תיאום וביצוע פעולות של כוחות מיוחדים בתחומי ארצות הברית, פורטו ריקו, קנדה, מקסיקו, ואיי בהאמה.
|-
|80x80 פיקסלים
|מפקדת המבצעים המיוחדים פאסיפק
([https://www.socom.mil/socpac SOCPAC])
|בסיס סמית', אואהו, הוואי
|אחראי על תיאום וביצוע פעולות של כוחות מיוחדים באזור תחומי האחריות של הפיקוד האינדו-פאסיפיק ואסיה.
|-
|101x101 פיקסלים
|מפקדת המבצעים המיוחדים של פיקוד הדרום
([https://www.socom.mil/socsouth SOCSOUTH])
|דוראל, פלורידה
|אחראי על תיאום וביצוע פעולות של כוחות מיוחדים באזור תחומי האחריות של הפיקוד הדרומי.
|}
== ראו גם ==
* כוחות מיוחדים
* כוחות המבצעים המיוחדים של ארצות הברית
* הכוחות למבצעים מיוחדים של צבא רוסיה
* הכוחות המיוחדים של הממלכה מהאוחדת
* פיקוד המבצעים המיוחדים של צרפת

==קישורים חיצוניים==

* 
* 

==הערות שוליים==

*
מבצעים מיוחדים
קטגוריה:ארצות הברית: יחידות מובחרות
קטגוריה:מפקדי פיקוד המבצעים המיוחדים